በ20 / 80 እና 10 /90 የጋራ መኖሪያ ቤት 787 ሺህ306 ዜጎች ተመዝገቡ
–  ባለፉት 2  ሳምታት ሲካሄድ በነበር የ10 /90 እና 20 / 80 የጋራ መኖሪያ ቤቶች ምዝገባ 787 ሺህ 306 የከተማዋ ነዋሪዎች መመዝገባቸውን የአዲስ አበባ የቤቶች ልማት ኤጀንሲ አስታወቀ።ከተመዝጋቢዎቹ ውስጥ 22 ሺህ 814ቱ በ10/90 የቤት ልማት ፕሮጅክቱ ተጠቃሚ ለመሆን የተመዘገቡ ሲሆን፤132 ሺህ 39ኙ  የ20 /80 ነባር ተመዝጋቢዎች መሆናቸውን የኤጀንሲው ምክትል ስራአስኪያች ወ/ሮ አሊማ ባድገባ ተናግረዋል።የአዲስ አበባ ቤቶች ግንባታ ፕሮጀክት ፅህፈት ቤትም በበኩሉ፤በአሁኑ ሰዓት በግንባታ ላይ ካሉት 95 ሺህ ቤቶች በተጨማሪ በየ2006 በጀት ዓመት 35 ሺህ የጋራ መኖሪያ ቤቶችን ለመገንባት ዕቅድ ተይዟል ።በ10/90 እና በ20/80 የቤት ልማት ፕሮጀክቱ ከ1 ሚሊየን የሚልቁ የከተማዋ ነዋሪዎች ይመዘገባሉ ተብሎ ታስቦ እንደነበር የጠቆሙት ወ/ሮ አሊማ ከዕቅዱ 79 በመቶ ተመዝጋቢዎች በመረጡት የጋራ መኖሪያ ቤት ምዝገባቸውን አከናውነዋል ነውያሉት።ነባር ተመዝጋቢዎች ቅድሚያ ተጠቃሚዎች እንደሚሆኑ የጠቀሱት ወ/ሮ አሊማ ከ300 ሺህ በላይ ነባር ተመዝጋቢዎች ውስጥ  ዳግም ምዝገባ ያደረጉት ቤትፈላጊዎች ቁጥር በተለያዩ ምክንያቶች በእጅጉ ቀንሷል ብለዋል።በነባር ለመመዝገብ ፈልገው ስማቸውን ከመረጃ ቋቱ አጣን ያሉ ተመዝጋቢዎችም፤ ቅሬታቸውን በየወረዳው በሚገኙ የምዝገባ ጣቢያዎች ላሉ የቅሬታ ሰሚ ቡድኖች ያቀረቡት መረጃ ወደ ኤጀንሲው ተላልፏል።አሁን እሱን የማጥራት ስራ ላይ ነን፤ሰኔ 30 2005ዓ/ም  ውጤቱ ይፋ እናደርጋለን ብለዋል።ከዚህ በኋላም የኤጀንሲው ቀጣይ ስራ የሚሆነው መረጃዎችን ማደራጀት፣ ማጥራትና ለህዝብ ይፋ ማድረግ ነው።እስከአሁን ከመረጃ ጋር ተያይዞ ከፍተኛ ተግባራትን ሲያከናውን ከቆየው ከኢትዮጵያ መረጃ ደህንነት ኤጀንሲ ጋር በጋራ የሚሰራ ይሆናል።መረጃዎችን ለህብረተሰቡ በቀጥታ የድህረገፅ የመረጃ መረቦች እንዲሁም ምዝገባውን ባከናወኑባቸው ወረዳዎች ይፋ የሚደረግ ሲሆን፤ መረጃዎች ይፋ መሆናቸውን ተከትሎ ከህብረተሰቡ የሚሰጡ አስተያየቶችችና ግብረመልሶች እንዲሁም ጥቆማዎች መረጃን በማጥራቱ ስራ ከፍተኛ አስተዋፅዎ ይኖረዋል ነውያሉት።በቀጣይ የጣት አሻራ ምዝገባ አማካኝነት  ቤት ያለውንና የሌለውን የከተማዋን ነዋሪ መረጃ የማጥራት ስራ ትኩረት እንደሚሰጠው ተናግረዋል ሲል ፋና ዘግቧል።